ग्रांएं च नेह्-नेह् हीरे मिलङन जेह्‌ड़े जौह्‌री दी तलाश च रौंह्‌दें न जे कोई उनेंगी परखै। जे अस अकादमी दियें गतिविधियें दा दायरा नेईं बधागे तां असें गी डोगरी भाशा दे लखारी ते कलाकार कियां लब्भङन। अकादमी सब्भनें भाशाएं दे बकास बाद्धे लेई कम्म करा दी ऐ ते रिआसत दी रंग बरंगी संस्कृति दा प्रचार प्रसार मुल्खा दे दूए हिस्सें च बी करा’दी ऐ। पिछले दिनें दिल्ली च सत्त ध्याड़े चलने आह्‌ले जम्मू कश्मीर फैस्टीबल गी लोकें मता पसंद कीता। अकादमी दा मकसद छड़ा क्हानियां जां कवितां लिखनें आह्‌लें गी प्रोत्साहत करना गै नेईं बल्कि इत्थूं दी संस्कृति दे हर पैह्‌लू गी उजागर करना ऐ तां जे स्हाड़ा भाईचारा बनेआ र’वै ते इत्थूं दी प्रतिभागी बी उभारेआ जाई सकै। जदूं तक्कर अस मिलियै कम्म नेईं करगे अस अपने मकसद च कामयाब नेईं होई सकदे। कार्यक्रम दा संचालन डोगरी शब्दकोष दे मुक्ख संपादक डॉ. ज्ञान सिंह होरें कीता।